ධනංජානි ගත කළේ ඉතාම ගුණබර දිවිපෙවෙතකි. දඹදිව විසූ සිටුවරුන් අතර ආදර්ශමත් සිටුතුමෙකි. අනේපිඬු සිටුතුමා මෙන් ඔහුද දුගී මගි යාචකාදින්ට, මහණ බමුණන්ට නිතර දෙවේලේ දන් පැන් පූජා කළේය. ධනංජනි නුවරේ සතර වාසලේම දන්සැල් හතරක් පවත්වාගෙන ගියේය. ඕනෑම වේලක දුගීන්ට කුසගින්නට යමක් ධනංජානි සිටුතුමා වෙතින් ලැබිණ. ධනංජානිට ඔහුගේ වැඩටම ගැළපෙන බිරිඳක් ද ලැබිණි. සිටි බිරිඳ දානයට කැමතිය. දුගීන්ට, මගීන්ට, යාචකයන්ට දන් පිළිගන්වන ආකාරය සොයා බලන්නීය. මහණ බමුණන් සිටු මැඳුරට කැඳවා දන් දෙන්නීය. පින් දහමෙහි යෙදෙන්නීය. මනා සේ ගැළපුණු නිසා ප්‍රීතිමත්, ආදර්ශමත් දිවිපෙවෙතක් ඔවුහු ගත කළහ. ටික කාලයකින් ධනංජානිට අත්වැලක් වූ මේ බිරිඳ අකාලයේ මිය ගියාය.
දඹදිව විසූ සිටුවරුන් අතර ආදර්ශමත් සිටුතුමෙක් වූයේ කවුද?
ධනංජානි